Мајка хоће Ђурђа да окупа
Мајка хоће Ђурђа да окупа; 
Мајка хоће, а сеје не даду: 
“Немој, мајко, Ђурђа да окупаш — 
Ми смо Ђурђу девет милих сеја, 
Ми ћемо га сузам’ окупати!“ 

Мајка хоће Ђурђа да обуче; 
Мајка хоће, а сеје не даду: 
“Немој, мајко, Ђурђа да обучеш — 
Ми смо Ђурђу девет милих сеја, 
Ми ћемо га у рукав обући!“ 

Мајка хоће Ђурђа да опаше; 
Мајка хоће, а сеје не даду: 
“Немој, мајко, Ђурђа да опашеш — 
Ми смо Ђурђу девет милих сеја, 
Ми ћемо га косом опасати!“

Имена лица од којих су забележене песме 

Миса жена Станојла Петровића, тежака из села Речке.

Извор  
 Станковић, Ж. 1951. Народне песме у Крајини. Музиколошки институт САНУ: Београд., бр. 21., стр. 25-26.

 Момчило Златановић и Станиша Тошић, Чудно дрво - лирске народне песме југоисточне Србије, Градина, Ниш, 1971., стр. 44.

Ђурђевданске песме
Чудно дрво - лирске народне песме југоисточне Србије
Народне песме у Крајини